Downloaded from YTS.MX
Official YIFY movies site: YTS.MX
Hogy hívnak?
Tatiana Suarez.
Gyerünk, Tatiana!
Hiszem, hogy a világ legjobbja vagyok. Mindenemmel hiszek benne,
minden sejtemmel.
- Igazán meghatározó... - Suarez egy felsőbb szint.
Rég láttunk ilyen fölényt a női MMA mezőnyében.
Tatiana Suarez az egyik legnagyobb "mi lett volna ha" az MMA történetében.
Mind azt gondoltuk, bajnok lesz belőle.
De sok szart kapott az élettől.
Tatiana Suarez egy ponton a birkózás olimpiai esélyese volt.
A terveinek egy komoly sérülés állta útját,
ami még nagyobb problémára világított rá.
De mindent legyőzött.
Megjártam a poklot. Sok mindent leküzdöttem.
A csúcsig meg sem állok.
Ez a szenvedélyem. Úgy érzem, erre születtem.
De nagyon sokat hagytam ki.
Megkérdezed magadtól: ugyanaz a Tatiana leszek?
Ugyanaz a sportoló leszek?
A korábbi birkózócsoda négy év kihagyás után tér vissza.
Megpróbáljuk még egyszer?
Mindenki nagy lehetőséget látott bennem.
Most, miután ennyi minden történt velem...
Harcba száll a kaliforniai Rancho Cucamongából...
Végre eljött az én időm.
Tatiana Suarez!
A MEGTÖRHETETLEN TATIANA SUAREZ
- Jól vagy? - Igen.
NYOLC HÓNAPPAL KORÁBBAN
Nem azért kezdtem el az MMA-t, hogy második vagy harmadik legyek.
UFC-bajnok akarok lenni.
Ebben hiszek, mióta szőnyegre léptem.
Olyan, mintha sakkoznánk,
vagy pókereznénk, és enyémek a legjobb lapok.
Kevert harcművészetnek hívják, nekem ez a művészet.
Lehetőség, hogy kifejezzem magam.
Idő!
Átvertél, mi?
Miért?
Öv nélkül jöttél ide.
Haver!
Azt gondoltam, még öve sincs,
aztán hirtelen...
PROFI MMA-HARCOS
Megpróbáltam hosszan hátralépni,
a szorításból lefogni a lábát.
Mindenkin megpróbáltam.
Rajta is megpróbáltam 40-szer, 41-szer blokkolta.
Birkóztál is?
- Igen. - Komoly szinten.
Igen.
Mindig szerettem versenyezni.
Mindig megvolt bennem az elszántság, az ambíció és a fegyelem.
Nem tudom megmagyarázni. Gyerekkorom óta csinálom.
Tatiana mindig nagyon aktív volt.
TATIANA NAGYMAMÁJA
Mindig a középpontban akart lenni.
Mindig egy kis bajkeverő volt.
Boldog szülinapot
Boldog szülin...
Chris, vigyázz a fejeddel!
Tatiana mindig elment a bátyja, Chris birkózóedzéseire,
és nagyon figyelt.
Egy bajnokságon azt mondta, én is birkózni akarok.
TATIANA ÉDESANYJA
Azt mondtam, lányok nem birkóznak.
Tatiana mindig is az volt...
TATIANA BÁTJYA
aki megkapja, amit akar.
Szóval fiúkkal birkózott.
Kicsi, bolyhos zoknit viselt.
Lófarokban volt a haja, frufruja volt, kiment a szőnyegre,
és felborította azokat a kölyköket.
Aztán felállt, és mosolygott.
Már fiatalon beleszerettem a birkózásba.
Nagyi, kemény unokád van.
Durván csinálja, mi?
A birkózók azt mondják,
kicsit hasonlítanunk kell a kutyákra.
Tatiana egy kutya.
A mexikói vére teszi.
Gyerünk, Tatiana!
Tizenkét évesen eldöntöttem,
hogy olimpiai bajnok leszek.
Igen!
A gimiben is csak erre koncentráltam.
Gyerünk, Tati! Ügyes vagy, kislányom. Ez az!
Nem ment el a ballagásra. Nem ment a végzős bálra.
A legtöbb iskolai buli idején
épp egy bajnokságon birkózott.
Sok mindent feladott.
Minden a birkózásról és a célom eléréséről szólt.
A legjobb fiúkkal birkózott Kaliforniában.
És bár fiatalok voltak még,
Tatiana képességei elképesztőek voltak.
TATIANA GIMIS EDZŐJE
Az a lány nem volt hajlandó veszíteni.
Mondhatjuk, hogy a női birkózás arca lett.
Sokat jelentett a Northview-nak.
A lányok közt én voltam az első az országban.
Távol voltam a csúcsformámtól.
Még csak a sportolói karrierem kezdetén jártam.
A birkózás egyéni sport, de sok támogatásra van szükség.
A Northview edzői és az összes csapattagja
birkózóként és emberként is formáltak.
KALIFORNIA
NORTHVIEW GIMNÁZIUM
Nagyon szerencsés vagyok, hogy visszamehetek,
segíthetek, és a Northview család tagja maradhatok.
A saját nevelésünk, Tatiana Suarez.
Itt kezdte. Az első négyszeres állami bajnok.
Sok fiú seggét szétrúgta itt.
Szerencse és áldás, hogy egy világklasszis van velünk.
Tapsoljuk meg!
Tatiana Suarez a Northview egyik hőse, a lányok...
NŐI BIRKÓZÓK EDZŐJE
és fiúk szemében is.
A női birkózás egyik úttörője volt Kaliforniában
és az országban.
Birkózzatok!
Ide kell húznom a könyökömet, igaz? Ez a védekezés.
Fiúkkal birkózott, ami kemény volt.
EGYETEMI BIRKÓZÁS 2004-2005
A fiúk osztályát bajnokságokra képezzük ki.
Előrébb lépek. Így elég helyem van,
elég helyet kap a testem.
Tatiana Suarez egy legenda.
Mindig nagyon izgalmas vele edzeni.
BIRKÓZÓ
Mikor elkezdtem birkózni, a Northview táborban
mondott beszédet.
Még csak akkor kezdtem a sportot,
és nem sok lány birkózó volt,
ő pedig híressé vált.
Felnyitotta a szememet, és rájöttem,
tényleg csinálhatom ezt én is.
Próbálok úgy hozzáállni, ahogy Tatiana.
Mindenben, amit eddig csinált...
BIRKÓZÓ
a nyomdokaiba akarok lépni.
Elkezdem tolni.
Amint visszanyom, eldobom. Oké?
A birkózás nem való mindenkinek.
Lelkierő kell hozzá...
VEZETŐEDZŐ NŐI BIRKÓZÁS
elszántság, és tűrni kell a csalódásokat.
Annyi gyerek járt hozzánk,
és vált sikeres felnőtté
mindenféle családi háttérből. Hihetetlen.
A női birkózás még mindig elég újnak számít.
Rendben, kezdhetitek!
Engedd, hogy megfogja a nyakadat!
Most már sokkal elfogadottabb, mint évekkel ezelőtt.
Mikor országos versenyekre kezdtem hordani Tatianát,
talán öt főiskola volt az országban,
ahol volt női birkózócsapat.
Ma már száz körül lehetnek.
Amerika egyik leggyorsabban fejlődő sportja.
Fantasztikus.
Erőt fejtesz ki,
megpróbál visszanyomni, és elkapod.
Ösztönözni akarom őket, főleg latinaként.
Kaliforniában élek, nagyon sok itt a latina.
Az összes birkózó latina. Jó érzés, hogy segíthetek nekik,
mert sok régimódi mexikói gondolja,
hogy a nőknek nincs helye a sportban.
Szeretem megmutatni, hogy lehetsz nő
és sikeres birkózó egyszerre.
Ahogy a lányaik is, az unokáik is.
Ez az amerikai álom, nem igaz?
A szüleink azt szerették volna,
hogy a gyerekeiknek jobb élete legyen ebben az országban.
Ha keményen dolgoznak a sportban, lehetőségek nyílnak meg előttük,
főiskolára mehetnek.
Le kell tenni
az alapokat, aztán generációkon át építhetünk rá.
Olyan kultúrából jövök, amiben a lányok számára kevés sport van,
de a testvéreim birkóztak, és nagyon tetszett.
Ki akartam próbálni.
KÖZÉPISKOLAI BIRKÓZÓ
Több lett az önbizalmam.
Sokan mondják is nekem...
KÖZÉPISKOLAI BIRKÓZÓ
főleg anyu és a csapatom.
Ők a második családom.
Nagyon jó érzés, hogy ott vagyunk egymásnak.
KÖZÉPISKOLAI BIRKÓZÓ
A legjobb barátaim ugyanazokat élik át, amit én,
vagy már átélték.
Szerintem mind ösztönözzük egymást.
Mindannyian a maximumot nyújtjuk.
Mindent a birkózástól kaptam.
Birkózáskor kiadom magamból a frusztrációt és dühöt.
Kevésbé vagyok zárkózott.
- Vikingek, háromra! - Vikingek!
- Törhetetlenek vagyunk! - Mi törjük őket!
Igen!
"Törhetetlenek vagyunk! Mi törjük őket!" A mottónk.
Bármi is történjen, mi nem törünk össze.
Tizenhét évesen négyszeres országos bajnok voltam.
Nagy volt rajtam a nyomás,
mert olimpiai bajnok akartam lenni.
De úgy éreztem, remekül teljesítek nyomás alatt.
Nem futok előle.
Egész életemben azt mondták,
nem kéne birkóznom, mert lány vagyok.
Nem kéne ott lennem lányként.
Csak erősít. Mikor kételkednek bennem,
bizonyítanom kell, hogy tévednek.
OLIMPIAI VÁLOGATÓ, 2008
Tatiana 17 évesen bejutott a válogatottba.
Nem is hallottunk még ilyenről.
Mikor elvittem az országos bajnokságra,
legyőzte a bajnokot.
A birkózás az első sport. Az eredeti sport.
Az olimpiák legrégebbi sportja.
Tatiana remek versenyző volt fiatalon.
VEZETŐEDZŐ, USA NŐI BIRKÓZÓCSAPAT
Aztán korosztályt lépett, és mivel nagy benne a versenyszellem,
hamar előretört,
nem hagyta magát legyőzni.
Nem volt latina az amerikai csapatban.
Nagyon büszke voltam, hogy az első latina lehetek,
aki Amerikát képviseli.
Terry meglátta bennem a lehetőséget, és nagyon sokat foglalkozott velem.
Szerintem Tatiana tényleg olimpiai bajnok lett volna.
Az a fajta sportoló.
Van, aki nyerni akar.
Tatianának szüksége volt a győzelemre. Van különbség.
Nem veszíthetett.
CHRIS HÁZA LA PUENTE, KALIFORNIA
Hogy vagy? Hogy érzed magad?
Jól vagyok.
Úgy érzed, készen állsz?
Elkezdtem öklözni.
Előtte csak birkóztam, jiujitsuztam.
Keményen akarok edzeni,
de azért ideges vagyok.
Csak kétszer vagy háromszor kéne keményen edzened a héten.
- Érted? - De én...
- Tudom. - Keményen edzek
minden nap.
Ezért kell változtatnod. Érted?
Még tíz éved van...
Jó a kapcsolatom a bátyámmal.
Gyerekként is közel álltunk.
Tudod, mit mondanak,
a birkózó átmegy a falon,
a jiujitsus a lehető leggyorsabban megkerüli.
Ahelyett, hogy átmennél a falon,
ahogy mindig, át kell másznod rajta, de valahogy oldalról.
Igen.
Egyedülálló szülő nevelt.
Hét voltam, mikor apám elment.
Fel kellett volna vennie a születésnapomon.
Disneylandbe mentünk volna. De sosem jött.
Emlékszem, hogy hallgattuk a rádiót az autóban,
majd elkezdődött egy spanyol dal,
és kérte, hogy kapcsoljam ki.
Könnyes volt a szeme, mert az apjára emlékeztette.
Anyunak kellett helytállnia.
Sokat segített, hogy ott volt a bátyám,
mert nem volt más apafigura az életemben.
Segítettem felnevelni Tatianát. Pelenkát cseréltem, etettem.
A kis cimborám volt.
Nem volt elég idős hozzá, hogy az apám legyen, de vigyázott rám.
Jól van, jöhet a ropogós hamburger.
Apja helyett apja akartam lenni.
- Miért nem eszel? - Nem vagyok éhes.
Talán azért, mert rám nem vigyázott senki,
mikor fiatal voltam.
Mindig én vigyáztam másokra.
Nagyon nehéz egyedülálló anyának lenni.
Tizenöt évesen estem teherbe Chrisszel.
Az anyám azt akarta, hogy elvetessem,
mert azt gondolta, úgy lenne a legjobb.
A szívem mélyén tudtam, hogy nem akarom.
Vettem egy lakókocsit El Montéban, mikor Chris ötéves volt,
és nem sokkal később megszületett Tatiana.
Sok volt a bizonytalanság körülöttünk.
Nem volt túl stabil az életünk, mikor gyerekek voltunk.
Gyermekorvos akartam lenni. Jók voltak a jegyeim és...
Jó voltam az iskolában. Iskolaelső voltam a gimiben.
Sajnálom.
A mostohaapám fizikailag bántalmazta anyut.
Verbálisan bántalmazta.
Néha előfordult, hogy megütött,
vagy... csinált velem valamit.
Azt mondta, hozza a pisztolyát,
és megöli anyut.
Gyakran így viselkedett, nem csak egyszer.
De a bántalmazás miatt
anya nem tudta jól kifejezni...
Nem tudom, hogy frusztráció volt vagy düh, vagy valami más.
Lisa reakciói, mikor a gyerekek birkóztak,
néha elég durvák voltak.
Túl fontos volt neki, hogy jól teljesítsenek.
Okozz neki fájdalmat! Hadd sírjon!
Anyunak a győzelem volt a fontos. Nem volt más lehetőség.
Kemény volt.
"Kurvára ajánlom, hogy nyerj, különben nem tudom, mit csinálok veled!"
Halálra rémisztett.
Emlékszem, egyszer vesztettem egy bajnokságon.
Szép mérkőzés.
A bátyám azt mondta, velünk jön.
Azt gondoltam, anyu...
nagyon jól viseli, hogy vesztettem.
Általában nagyon felzaklatta az ilyesmi.
Tudtam, hogy máshogy bánik velem, mert ott a bátyám.
Végül a mama házához mentünk,
ott kiraktuk a bátyámat.
Emlékszem az érzésre, görcsbe állt a gyomrom, tudtam...
Tudtam, mi következik. Tudtam, hogy dühös lesz.
Amint a bátyám kiszállt a kocsiból, azonnal...
megütött.
Gyerekként nagyon nehezteltem rá.
Mindig bizonyítani akartam, hogy téved, és boldoggá is akartam tenni.
Úgy éreztem, sosem felelhetek meg az elvárásainak.
Nehéz volt,
mert a szüleitől csak szeretetre vágyik az ember.
Próbáltam a védelmező lenni.
Biztonságban akartam őt tudni.
Minden tőlem telhetőt megtettem. Nem tudom, elég volt-e.
- Chris Lopez. - Igen, Chris!
Mikor idősebb lettem, főiskolára mentem.
Felnőttem, a húgom még mindig kicsi volt.
Emlékszem egy kemény telefonbeszélgetésre, mikor a főiskolán voltam.
Felhívott, sírt, amiért elmentem.
Megkérdezte, miért hagytam el.
"Miért hagytál el?"
Felelősnek éreztem magam.
Sosem felejtem el a hangját és a sírást, mikor ezt mondta.
- Maradj ott! - Fordulj!
Imádtam a birkózást. Remek menekülés volt.
A sok energia, amit a birkózásba fektettem,
a sikerek, amiket elértem.
Tatiana Suarez.
Azt hiszem, segített túljutni sok fájdalmon, amit éreztem.
Az élete során mindenki talál valamit,
amibe kapaszkodhat.
Nekem ez a birkózás volt.
Azt hiszem, az egész így indult.
Sokan úgy tartják, hogy a birkózás
felkészít az életre.
Felkészít a győzelmekre és veszteségekre.
Hogy hogyan szállj velük szembe.
A gimi alatt végig mentális problémáim voltak.
Szorongással és depresszióval küzdöttem.
A COVID kezdetéig nem értettem, mekkora a baj.
Az egyedülléttel kapcsolatos érzések.
Mindenkinek más a története, de nekem
a birkózás segített a mentális egészségemnek.
Amiatt keltem ki az ágyból.
A birkózás segített kimászni a gödörből, amibe ástam magam,
amibe belekényszerültem. Segített haladni előre.
Ha beszélhetnék a fiatal önmagammal, azt mondanám:
"Nagy dolgokra vagy hivatott.
Nehéz lesz, de mindenre találsz megoldást."
Mikor a válogatott tagja voltam,
azt akarták, hogy az olimpiai edzőközpontban lakjak. Örültem neki.
Örültem, hogy elmehetek.
Nem igazán volt kapcsolatom anyámmal.
Alig beszéltünk.
Nem igazán mentem haza hálaadáskor vagy karácsonykor.
De nagyon szerettem az edzőközpontban lakni,
mert ott csak eszel, alszol, és minden a birkózásról szól.
Nekem pont ez kell.
Indul a világbajnokság második köre.
Nemzetközi szinten birkóztam, és nagyon jól ment.
Tizenhét évesen bronzérmes lettem.
Azt gondoltam, olimpiai bajnok leszek.
Csak érettebb sportolóvá kellett válnom, idő kérdése volt.
A Francia Bajnokságon észrevettem, hogy fáj a nyakam.
Bizsergett az arcom, a karom.
Bemelegítés közben arra gondoltam,
hogy fogom végigcsinálni a bajnokságot?
De végül elpusztítottam az ellenfelemet.
Emlékszem, mennyire büszke voltam, mert mentálisan átváltottam
negatívból pozitívba csak néhány perc alatt.
És végül megnyertem a bajnokságot.
Aztán visszarepültünk.
Észrevettük, hogy mindig rángatózik,
és emelgeti a vállát.
Tudtam, hogy meg kell nézetnünk.
Valami nem stimmelt.
Egy edzésen beállt a nyakam, nem tudtam megmozdulni.
Nem tudom, mennyi időn keresztül.
Talán néhány másodperc lehetett, de nem tudtam mozogni,
úgy éreztem, egy örökkévalóságig tart.
Beállt a nyaka, felkiáltott,
azt hiszem, halálra ijesztette. Senki nem akar lebénulni, nem igaz?
Végül kihívták a mentőket, azt hittem, azt mondják,
semmi bajom.
Hogy talán csinálniuk kell néhány dolgot, aztán birkózhatok tovább.
De elferdült a gerincem.
A nyaksérülés teljesen ledönt egy harcost.
Azon gondolkodnak...
EMBERI TELJESÍTMÉNYKUTATÓ
vajon ez az utolsó milliméter? Emiatt kerülnek életük végig kerekesszékbe?
Azt mondták, nem kéne birkóznom többé.
Hogy lebénulhatok.
Ezután hazament, és többé nem tért vissza a sportághoz.
De a nyaksérülés végül megmentette az életét.
El kellett mennem egy specialistához a nyakammal. A diagnózis miatt
felvételek készültek, és találtak valamit a pajzsmirigyemen.
Biopsziát csináltattam, kiderült, hogy rákos vagyok.
Ijesztő, amikor az ember a rák szót hallja.
Le voltam sújtva.
Nagyon féltettem.
Sok mindent magában tartott,
de látszott a viselkedésén,
hogy nehezen küzd meg vele.
Valahogy...
elsötétült.
Mintha lekapcsolták volna a villanyt. Vége.
Nem akartam, hogy aggódjanak, egyedül oldottam meg.
Depressziós lettem.
Tehetetlennek és magányosnak éreztem magam.
Öngyilkosságra is gondoltam.
Nehéz volt,
mert olyan betegséggel küzdöttem, ami megölhet.
De úgy éreztem, nem akarok itt lenni,
mert nem birkózhatok.
Ki kellett vetetnem a pajzsmirigyemet,
de a rák a nyirokcsomókra és a tüdőmre is átterjedt,
így a nyirokcsomók egy részét is el kellett távolítani.
A pajzsmirigy fő feladata, hogy szabályozza az anyagcserét.
Képzelhetik, milyen lehet, ha eltűnik az, ami irányítja, mennyi energiánk van,
mikor épüljünk fel, pihenjünk,
mennyi kalóriát égettünk el, a testsúlyunkat.
Nagyon nehéz...
túljutni egy napon pajzsmirigy nélkül, még egy átlagembernek is.
Még inkább egy profi sportolónak, egy harcosnak.
A nyaksérülésem és a rák után vissza kellett mennem Kaliforniába.
Ki voltam készülve érzelmileg és mentálisan.
A birkózás hiányával nehezebb volt megküzdeni, mint a rákkal.
Nagyon nehéz volt, mert a megszokott menekülésem
nem volt többé.
Nagyon depressziós voltam, és egy ideig
nem tudtam, mit fogok tenni.
Nem tudtam, ki vagyok.
De a birkózás azt tanította nekem,
hogy amikor valami nehéz, tovább kell küzdeni.
Jobbá váltam abban az időszakban.
A birkózásban kerestem értelmet,
és akkor kénytelen voltam rájönni, hogy ki vagyok
a birkózás nélkül.
Azt mondanám, hogy ajándék volt. Mert nehéz időszak volt,
de legyőztem a rákot, és meggyógyultam.
Közben tudtam, hogy még nem végeztem.
Hogy megtalálom a módját, hogy újra harcolhassak.
Nem egy átlagos ember.
Nincs baj az átlagos emberekkel, de ő nem az.
Ő egy versenyző. Egy harcos. Imád versenyezni.
Nem is tud mást.
Próbáltam mindig mellette lenni.
Azt akartam, hogy tudja,
bármi történjen, itt vagyok neki.
Nem számít, ha élete végéig a PetSmartban dolgozik.
Akkor is ugyanúgy szeretném. De tudtam, hogy nem ezt akarja.
Próbáltam rájönni, hogy mit szeretnék csinálni,
ami nem lenne olyan rossz a nyakamnak.
Elkezdte a jiujitsut, megkérdeztem, hogy jó ötlet-e?
Nem ugyanaz, mint a birkózás?
Azt mondta, nem olyan rossz a nyaknak.
Félek a bénulástól,
de amit belül érzek, az, hogy a legjobbnak kell lennem,
erősebb a félelemnél.
...úgy érzed megfelelő a pozíció, lép, lép.
Először akkor találkoztunk, mikor bejött az edzőterembe.
Akkor jiujitsuzott.
Emlékszem, figyeltem, ahogy gurult...
TATIANA VEZETŐEDZŐJE
mindent olyan természetesen csinált. Tudta, merre mozduljon,
hogy használja a súlyát, hova fejtsen ki nyomást.
Figyelt engem, aztán megkérdezte, hogy csináltam-e már ilyet.
Mondtam, hogy csak birkóztam.
Azt mondta, látszik.
Sok srácot lenyomott az edzőteremben, és megtudtam,
talán pár nappal később, hogy mekkora birkózó volt.
A jiujitsu egy MMA edzőteremben volt. Úgyhogy körülvett az MMA,
az ütések, és minden más,
és gondoltam, ezt is csinálhatnám.
Az MMA kevert harcművészetet jelent...
MMA ÚJSÁGÍRÓ
a jiujitsu,
boksz, birkózás és minden létező harcművészet
elemei keverednek benne,
és megmutatja, ki a domináns.
Tatiana Suarez a birkózás világából jött.
A legjobb birkózók közül sokan lettek sikeresek MMA-harcosként.
Régóta hiszem, hogy a birkózás a legjobb alap,
ha valaki MMA-harcos akar lenni.
Tatiana rögtön kiemelkedett.
A legtöbb tanulónk férfi,
sokan jöttek hozzám utána,
hogy megkérdezzék, ki ő.
Tati 2012-13-ban kezdett velem edzeni, aztán aktívan versenyezni.
Majd 2014-ben volt az első meccse.
TATIANA SUAREZ KONTRA TYRA PARKER TATIANA ELSŐ PROFI MECCSE
Ez az, Tatiana! Menj térdre!
Tatiana Suarez.
Amint meggyógyult, visszatért a hivatásához,
a versenyzéshez,
és amint elkezdte, rögtön tudtam,
hogy nagy szerencsére van szükségük a nőknek,
akik szembeszállnak vele.
Igen!
Még csak hat hónapja harcoltam a ketrecben.
Akkor hallottam a The Ultimate Fighter műsorról.
Be akartam kerülni.
Harminckét harcos, egy közös cél.
Túlélni a legkeményebb MMA-versenyt.
A The Ultimate Fighterben 16 harcos költözött egy házba.
Egy bajnokság volt.
Megkerestük a legjobbakat...
ELNÖK ÉS ÜGYVEZETŐ
minden súlycsoportban,
és a világ legjobb harcosai közül kerültek ki az edzők.
A The Ultimate Fighter edzőjeként csapatot kellett választanom.
Ki kellett választanom, ki harcoljon a nevem alatt.
UFC-HARCOS, TUF EDZŐ
Szeretek nyerni.
A győztes komoly UFC-szerződést kapott.
Kapd el! Gyerünk! Igen!
Még csak háromszor harcoltam addig,
a The Ultimate Fighter lehetőséget adott,
hogy több időt töltsek a ketrecben.
Nem kételkedtem benne, hogy sikerül.
Meg fogom nyerni.
A válogatáson csak gurulni kellett
úgy két percig.
Aztán volt pár ütés. Eléggé adtam egy lánynak.
Pár hét múlva felhívtak.
Azt mondták, bekerültem a műsorba.
A Petcónál dolgoztam,
hogy csináljak valamit az MMA mellett.
Akkor megmondtam a főnökömnek, hogy kilépek.
Nem értette, de mondtam neki, hogy bekerültem a műsorba.
Akkor azt mondta,
rendben, pár hónap múlva találkozunk.
De mondtam, hogy elmegyek,
és nem jövök vissza. Aztán leléptem.
THE ULTIMATE FIGHTER 23. ÉVAD
Mikor először megláttam Tatianát,
tudtam, hogy különleges.
Aztán megláttam őt harcolni. Azt gondoltam,
basszus, ez a lány nem viccel.
Válassz harcost!
Tatiana.
Tatiana nagyon fókuszált volt. Tudta, mit akar.
Imádtam ezt benne. Elszántságot nem lehet tanítani,
és erre Tatiana a tökéletes példa.
Sok nehézségen ment keresztül, és ez formálta őt.
Tatiana nem az a típus,
aki eljátssza az áldozatot. Ő azért jön, hogy dolgozzon.
Jön, és győzedelmeskedik.
Bejutottam a The Ultimate Fighter döntőjébe.
A szalmasúly döntőjében Tatiana és Amanda mérkőznek.
Promózták, mert a döntő volt. Hátul voltam,
és hallottam, mint mondott rólam a lány:
Tatiana nincs hozzászokva, hogy ő legyen a szög,
de most én leszek a kalapács. Össze fogom törni.
Addig nyugodt voltam. Aztán meghallottam, hogy ezt mondta.
Bekattantam tőle.
SUAREZ KONTRA COOPER TUF DÖNTŐ
Engem nem törnek meg.
Ideges sem voltam, annyira dühített a tudat,
hogy valaki azt hitte, megtörhet.
A veretlen Tatiana Suarez.
Egész életében birkózott, remekül manőverez,
a földre vitelei változatosak,
és szépen kényszeríti az ellenfeleit feladásra.
A földre vittem, és ész nélkül ütni kezdtem,
de hirtelen jött a karfeszítés.
Cooper karfeszítéssel próbálkozik.
Azt gondoltam, biztos nem adom fel, el kell törnie a karomat.
Egy karral is legyőzőm, én nyerem meg a versenyt.
Már nem érdekelt.
Suarez szépen támad.
Sikerült kiszabadulnom.
Szép ütések Suareztől.
Megpróbál többféle szorítást, egyikből a másikba.
Ha be tudja akasztani a jobb lábát...
Olyan erősen szorítottam, hogy fel akarta adni,
de a bíró nem látta.
Szóltam neki, mondtam, hogy feladja.
Hirtelen elkezdett rángatózni a lába,
azt gondolta, el fog ájulni.
Pánikba esett, de akkor a bíró szólt neki, hogy vége.
Tatiana Suarez a győztes!
Tatiana Suarez hatalmasat versenyzett a The Ultimate Fighterben.
Megerősítés volt.
Végre az egész világ látta, amit láttam, amit tudtam.
A The Ultimate Fighter 23. évadának szalmasúlyú bajnoka,
Tatiana Suarez!
A győzelmem mindenkinek reményt adott.
Annyi mindenen láttak keresztülmenni.
A családom, a Northview, mindenki.
Végignézték, ahogy elveszítek valamit, de aztán
valami sokkal jobbat kaptam.
Megjártam a poklot. Legyőztem a rákot.
Ahonnan jöttem, azt mondjuk: "Törhetetlenek vagyunk! Mi törjük őket!"
Sosem török meg. Sok mindent legyőztem,
és a csúcsig nem állok meg.
Mikor azt mondta, ahonnan jött...
Ott törhetetlenek vagyunk.
A kör bezárult...
Edzel valakit, eléred, hogy bízzon magában,
és büszkeséggel tölt el.
A színfalak mögött ott volt anyukám, sírt,
és azt mondta, nagyon büszke rám.
Emlékszem rá, hogy megöleltem, és rájöttem,
ha nem hozott volna annyi áldozatot értem, nem volnék itt.
EMBERENKÉNT VÁLTOZTATUNK
Helló!
Helló! Szia!
Maria, gyakoroljunk?
- Igen. - Oké.
Minden alkalommal tudnom kell, mi az a szint,
amit képes vagyok elviselni.
Minden edzés alatt eljutok odáig,
hogy aztán a ketrecben magabiztos legyek.
Jó érzés feszegetni a határaimat.
Szeretem az érzést, hogy legyőzhetek valakit edzés alatt.
Birkózásban és földharcban nem csak nagyszerű, kiemelkedő.
Ez különbözteti meg mindenki mástól.
PROFI MMA-HARCOS
Ütni is jól tud.
Tatiana durva birkózó. Kemény nyomást gyakorol.
A keze és az ütések...
PROFI MMA-HARCOS
- jól néznek ki. - Hét kilóval nehezebb vagyok nála,
és egész életemben birkóztam, de keményen kell küzdenem,
hogy védjem a lábamat, ne vigyen földre,
és ne tudjon fojtogatni.
Öklözz! Most kell egy kis ellenállás.
Harcolj egy kicsit!
Úgy 50 százalékot. Harcolj!
Izgatott vagyok, hogy újra ketrecben harcolhatok.
Tetszik, hogy egy verseny, de erőszak is van benne.
Erőszakos művészet.
A ketrechez nyomva simán menne.
PROFI MMA-HARCOS
Igen. De középen?
De középen közelebb kell menni,
aztán megfogni, de közben védekezni.
Csak megragadom.
- Aztán lesz, ami lesz. - Igen.
Kíváncsi vagyok, lesz-e földharc utána.
Bár úgyis mindig csinálom.
Megpróbáltam egy horgot alulról, a lábadra fogni vagy egy lábon állni.
Igen.
Gondoltam, ha Tatiana ellen helytállok, ellene is menni fog.
Fontos része az életemnek segíteni a többi nőnek,
hogy érezzék, van helyük egy férfiak uralta sportban.
Ez is az örökségem része.
Az egyik legnagyobb gondom a birkózással,
hogy nem éreztem magam lánynak.
Mindig fiúkkal birkóztam.
Kételkednek is bennem, amiért lány vagyok,
de bizonygatom, hogy tényleg ezt akarom.
Különlegesnek érzem magam tőle.
A legtöbben megijednek,
mikor megtudják, hogy birkózó vagyok. "Ne szórakozzatok a csajjal!"
Elszántabbnak tűnünk bárkinél,
szerintem ettől vagyunk mások.
Sosem akartam kitűnni,
a birkózás csalt elő a csigaházból.
Úgy érzem, kifejezhetem magam, sminkelhetek, megcsinálhatom a hajamat,
vagy amit akarok, mert magabiztos vagyok.
Nem társítom a harcot a férfiassághoz.
Szeretek erős nő lenni.
Szerintem az erő nőies.
Úgy érzem, képviselem a nőket.
Képviselem a közösségemet. Képviselem a latinókat.
És ezért próbálok nemcsak nagyszerű harcos lenni,
de jó ember is.
Úgy gondolom, a megtett út tesz jobb emberré,
ha fejlődésre használod az akadályokat.
Miután megnyertem a The Ultimate Fightert, Viviane Pereirával harcoltam.
Pontozással győztem.
Aztán Alexa Grassóval mérkőztem meg, és összejött egy hátsó fojtás.
Lenyűgöző technika Tatiana Suareztől.
Utána pedig
Carla Esparzát győztem le, technikai KO-val a harmadik körben.
- Tatiana Suarez! - A mindenit!
Miután legyőztem Carlát, sokan elkezdtek
bajnoknak nevezni.
Úgy éreztem, egyenes út vezet a címig.
Aztán megkértek, hogy álljak ki Nina Ansaroff-fal
a ranglista első helyéért.
Itt is van, akiről mindenki beszél.
A szalmasúly ranglista másodikja, a veretlen Tatiana Suarez.
Pár héttel korábban megsérült a nyakam edzés közben.
Nem tudtam, mennyire komoly, de végül harcba szálltam.
Suarez kékben, Nina Ansaroff szürkében harcol.
Az első összecsapáskor
sugárzó fájdalmat éreztem a karomban.
- És a földre vitte. - Nagyon szépen csinálja.
Azt hiszem, mentálisan kellett igazán küzdenem
a mérkőzés alatt,
mert féltem a bénulástól.
Nem a bénuláson kéne agyalni egy ketrecharc közben.
Pontozásos győzelmet aratott,
Tatiana Suarez!
Emlékszem, a 2019-es mérkőzés után mind azt gondoltuk,
2020-ben bajnok lesz. Sima ügy.
Már régóta várok rá,
a derekamon akarom érezni az övet.
A harc után sokkal rosszabb lett.
- Tatiana Suarez! - Rájöttem,
hogy hosszabb szünetet kell tartanom.
Felvettem a kapcsolatot Andy Galpinnel, és tervet készítettünk
a felépülésre a nyaksérülésből, mert tudtam,
hogy egyedül nem sikerülne.
Hat-hét hónappal terveztünk,
és ez úgy négy éve volt.
Nagyon komoly a nyaksérülése, és még mindig kihívás,
mert mindenre kihat.
Olyan dolgokat kértünk Tatianától,
amiket nem sok sportoló viselt volna el.
Képzeljük el, hogy három és fél órát kell
a nyakunk nyújtásával tölteni minden nap többször is.
Azt hiszem, felmerül a kérdés,
mi lesz, ha nem javul? Szóval csak a jelenre koncentráltam.
Nem akarok azon gondolkodni, mi lett volna ha,
mindent meg akarok próbálni.
Talán nem sikerül, de megpróbáltam.
Másfél évig tartott, talán kettő, de végre sikerült.
Csináltam egy próbaedzőtábort, és minden tökéletes volt.
Azt gondoltam, végigcsináltad
az edzőtábort. Nézzünk meg egy harcot!
Szerveztek egy mérkőzést.
Az edzőtábor jól ment.
Birkózni akartam, mikor megmérkőztem a fickóval.
Levittem a földre.
Tudom, hogy zavarta, hogy levittem.
Felkelt, és a falnak nyomott.
A ketrecben több a lehetőség,
mert a ketrec mozog, de ha falnak nyomnak, ami nem mozog,
az már más.
Összefogta a lábamat,
és megpróbált lefelé húzni,
és akkor meghallottam a legnagyobb reccsenést, amit el lehet képzelni.
Mintha egy baseballütő eltalált volna valamit.
A térdem teljesen rossz irányba nézett,
kificamodott a térdízület.
Próbáltak megnyugtatni, én csak kiabáltam,
a térdem kifordulva, aztán megfeszítettem a combomat,
és visszapattant a helyére.
Csak feküdtem ott, és nagyon nehéz volt,
mert épp túl voltam egy kemény időszakon.
Mentálisan és fizikailag is megdolgoztam érte, hogy túljussak rajta.
Szóval nagyon nehéz volt.
Szerintem sosem akartam feladni semmit,
de akkor tényleg gondoltam rá.
A sérülés után
MRI-t csináltak, aztán felhívtak,
és azt mondták,
nagyon komoly a sérülés, talán még nem is láttak ilyen rosszat.
Motorbalesethez hasonlították.
Nem csak megsérült a térde. Gyakorlatilag leszakadt a lábáról.
Elég baj lett volna, ha kimegy a térde,
és újabb négy hónapot veszít.
Ez más volt.
Akkor voltam a legrosszabbul.
Minden nap szenvedés volt, annyira fájt.
A fájdalmat inkább érzelmileg és mentálisan értem.
Úgy egy hétig sírva feküdtem az ágyban.
De aztán azt mondtam, ki kell találnunk valamit.
Nagyon szerencsés, hogy az UFC tagja.
Az UFC egészségügyi központja
hatalmas segítség,
főleg a térdsérülés tekintetében.
Órákon belül kapcsolatba került
a világ legjobb fizioterapeutáival.
Az ország minden pontjáról beszélt sebészekkel.
Sebészekkel, akik már nem fogadnak új betegeket.
Fent.
Mikor egy sportolót ilyen ízületi trauma ér,
tudom, hogy esélyes a műtét.
Azt is tudjuk, hogy hosszú felépülés vár rá.
Ügyes.
Akkor ismertem meg Tatianát, mikor az olimpiai csapat tagja volt.
Már 2011 óta dolgozom együtt Tatianával.
Mellette voltam jó és rossz időkben...
FIZIOTERAPEUTA, UFC
ismerem a sérüléseit, és megtanultam,
mi segít rajtuk.
Ismerve Tatianát, az elszántságát, az akaraterejét,
nincs olyan sérülés, ami legyőzné ezt a lányt.
Nagyobb céljai vannak az életben,
meghódítani a csúcsot.
Jól hangzik.
Végül Las Vegasban műtöttek meg.
Úgy két nappal később kezdtem a fizioterápiát.
A visszatérés nem
a gyógyulás után kezdődik. Akkor kezdődik,
mikor még sérült vagy, és meg kell műteni,
és még a műtét előtt. Én ezt így láttam.
A visszatérés elkezdődött, amint eldöntöttem, hogy újra harcolni fogok.
Tatiana Suarez az egyik legerősebb ember, akivel valaha találkoztam.
Én is lábsérüléssel küzdöttem,
és ha neki ment, akkor nekem is menni fog.
Nagyon ösztönző.
Látni, hogy Tatiana is keresztülment néhány dolgon,
amin én is, sokat segített.
Igazán inspiráló látni,
ahogy szembenéz a kihívásokkal és nehézségekkel.
Próbálok rá hasonlítani, amikor birkózom.
Igyekszem emlékezni,
hogy nem hagyja magát legyőzni.
Sokat edzettem Tatianával,
mikor mentális problémákkal küzdöttem.
Jó példát mutat. Ha ő csinálja, nekem is menni fog.
Megkaptam tőle a kellő motivációt.
Nem tudom, ki merném-e jelenteni, hogy a nyomdokaiba
tudtam lépni.
Nagyon nehéz lenne.
De azt hiszem, hogy mindannyian
ezt szeretnénk elérni.
Ha megnézzük a sportot és ezeket a sportolókat,
mind olyanok, akikre mások hasonlítani szeretnének.
Ezek a nők megmutatják a lányoknak, mire lehetnek képesek.
Ha megnézzük, mi történik majd az elkövetkező 15-20 évben
a lányokkal, akik figyelik ezeket a nőket,
mindenképp más nő válik belőlük.
A kislányok látják, hogy ez lehetséges.
Már 2019 júniusa óta nem láttuk őt.
Tragédia, hogy a csúcsformájában több mint három évre kiesett.
Amennyire jó volt, valószínűleg már bajnok lenne,
és ki tudja, ez mit jelentett volna neki és a családjának,
a bankszámlájának. Nehéz ezen túllépni.
Egy küzdősportban három év szünet után visszatérni...
Nehéz. Nagyon nehéz.
Most három év után kell visszarázódnia.
Eltöröd a nyakadat, pajzsmirigyrákot diagnosztizálnak,
aztán teljesen kimegy a térded.
Vajon mikor mondod azt,
hogy ez nem nekem való, mást csinálok?
De egész életében ezért dolgozott.
Sok szart kapott az élettől,
de mindent legyőzött.
Majdnem megmutattad neki.
PROFI MMA-HARCOS
Nem akarta feladni.
Erre nézett,
mikor fojtogattad. Szerintem szégyelli magát.
TATIANA LAKÁSA LAS VEGAS, NEVADA
Ma írok Mick Maynardnak, az UFC meccsszervezőjének,
hogy harcolnék.
Úgy érzem, készen állok mentálisan.
Már egy ideje edzek.
Erősnek érzem magam. Most már csak ellenfél kell
és időpont.
SZIA, MICK, KÉSZEN ÁLLOK A HARCRA.
Ezen a ponton bárkivel szembeszállnék.
Nem igazán érdekel, kivel. Visszaírt!
Azt írja, elintézi és jó hír. Azt kérdezi, 52?
Az 52 kg nem fog menni most. Inkább 57.
Izmosodott a csajszi.
SZERINTEM INKÁBB 57.
Mindenképp edzenék, de örülök,
hogy ellenfelet keres nekem, és végre
versenyezhetek, mert azt szeretem a legjobban.
ELINTÉZEM
Rég volt már mérkőzésem...
ALIG VÁROM!
...izgatottan várom, hogy megmutathassam, mit tudok.
Remélhetőleg, ez a kezdet. Izgatott vagyok.
Sziasztok! Itt James Lynch,
gyorsan reagálnék a hírre,
hogy Tatiana Suarez végre harcba száll
a hosszú kihagyás után.
Montana De La Rosa lesz az ellenfele.
Montana kemény. Előrenyomul, nagyokat üt.
Birkózott is, de biztos vagyok benne,
hogy megpróbál majd lábon maradni.
- Vége! - Az álla alatt, ott kopog!
Kiemelkedő harcos.
És amiben Montana előnyt élvez Tatianával szemben,
az a magasabb súlycsoport.
Remek lesz Tatiana Suarezt ennyi idő után versenyben látni.
Ha egészséges, nagy port fog kavarni
a 2023-as mezőnyben, izgatott vagyok.
Szóval, tudni akarom, mit gondoltok...
Igen, kicsit tényleg ideges vagyok. Ma kapom meg az engedélyt
a mérkőzésre.
RÖNTGEN
- Röntgen? - Igen.
Bemegyek oda, szóval...
Feltenné a haját egy magas kontyba?
Mikor lesz a mérkőzés?
- Huszonötödikén. - És előtte
- hat hétig edzőtábor? - Igen.
Rendben. A mérkőzés közeledtével...
UFC ORVOS
- van nyakfájdalom? - Nincs.
Nincsenek karra vagy kézre terjedő tünetek?
Edzés közben volt földharc és bokszolás?
- Igen. - És birkózás?
- Igen. - Rendben.
- És minden jól megy eddig? - Igen.
Rendben, akkor most megnézzük
a nyakat, milyen mozgás közben.
- A reflexeket, érzéseket. - Oké.
Ha megérintem itt középen...
A teste ne forduljon, csak az álla, teljesen jobbra!
- Bármi gond? - Nincs.
Teljesen balra.
A következő a döntés, bármi gond?
És döntés. Bármi gond?
- Semmi. - Rendben.
Röntgen közben előrehajtotta a fejét,
így láttuk, hogy a gerinc stabil.
Igen.
A csontok jól mozdultak, együtt.
- Jó. - Amit látunk, azok csontkinövések.
Mit jelent ez?
Azt jelenti, hogy nagyon igénybe volt véve
a nyaka.
Az elmúlt hat-nyolc hétben folyamatosan terhelve volt,
és nincsenek tünetek.
CSONT- ÉS ÍZÜLETSPECIALISTA
A kórtörténete, az elmondottak
és a vizsgálatok alapján
- versenyezhet. - Rendben.
Most ezt a következtetést vonjuk le.
Kettőkor lesz egy interjúm Skype-on.
És felpróbálhatom az új felszerelésemet.
Szeretem a mérkőzés hetét.
Örömmel írom alá a posztereket.
- Bárhova írhatok? - Az arcot kivéve.
Jó, remek.
Te segítesz eljutni mindenhova.
- Igen. - Mennem kell a megbeszélésre.
Nagyon örülünk, hogy visszatértél.
Már régóta várok rá. Imádok versenyezni.
UFC SZERTÁR
Jó nagy kezem van.
Imádom a tudatot,
hogy a ketrecbe léphetek valakivel.
Különböző ütéseket. Pontosan így, nagyon jó.
Jól van.
MÉRKŐZÉS ELŐTTI INTERJÚ
- Itt vagyok. - Nagy öröm újra látni.
Tudom, hogy a legjobb vagyok, be akarom bizonyítani,
de a sérülések nem engedték.
FOTÓ ÉS PARTNEREK
- Mi lesz? - Szokásos.
- Oké. Köszönöm. - Felszerelésben.
- Most mi jön? - Felmegyünk a színpadra.
Mentálisan készen állok. A birkózás megtanított rá.
Hároméves korom óta birkózom.
SPORTORVOSI KLINIKA
Átmehetünk a másik szobába, hogy csinálhassam az interjút?
Tatiana Suarez csatlakozik hozzám.
Az évek során több sérülésed is volt.
Mi zajlott le benned, mikor megtörtént
- újra? - Nehéz volt,
de elhatároztam, hogy nem tart vissza attól, amit szeretek.
Nagyon köszönöm, Tatiana. Minden eismerésem.
Köszönöm, hogy itt lehettem.
Elnézést a késésért.
Jó érzés. Izgatott vagyok.
Mentálisan jól vagyok. Szerintem ez lehet
a legnagyobb akadály, mentálisan felkészülni arra,
hogy egy acélketrecben harcoljak valakivel.
Odáig vagyok a guillotine-fojtásokért...
Mikor azt elkezdem, nem is tudom.
Úgy érzem, akkor már biztosan készen állok.
Eltegyük későbbre?
Azt mondom, két harc van a meccs hetében.
A mérlegelés és a mérkőzés.
Néhány sportolónak a mérlegelés idegtépőbb,
mint a mérkőzés.
57,5 leszek.
A harcnak ezt a részét senki nem várja.
Senki nem várja az izzadást,
vagy a műanyag viselését. Felmelegíteni a testet
és dehidratálni.
Csöpögsz.
- Tudom. - Így is kell.
Tartsd így, de nem kell túl keményen.
Fél perc árnyékboksz, aztán csak sétálj!
- Semmi komoly. - Csak sétálj!
Öt-tíz perc és megnézzük a súlyodat.
- Semmi földharc? - Szeretnél?
Igen, szeretnék.
Innen nem lehetne kigurulni?
Megpróbáljuk?
Negyvenöt perc?
Majdnem 45, inkább 43-44.
Oké.
Negyvennégy perc. Kicsit le is vetkőzhetsz.
Jól vagyok.
Szép!
Elfelejtettem, milyen szörnyű.
A mérlegen következik: Tatiana Suarez.
Ötvenhét kilogramm.
Tatiana Suarez hivatalos súlya 57 kilogramm.
Vannak, akik a mérlegelés után
sokat esznek. Én nem szoktam.
Mindig próbálok egy kicsit éhes maradni.
Úgy érzem, akkor ösztönösebb vagyok harc közben.
A következő a légsúly súlycsoportban,
Montana De La Rosa száll szembe Tatiana Suarezzel.
Tatiana, hadd mondjam el, megtiszteltetés újra itt üdvözölni.
Hogy maradtál elszánt és motivált a jövőre nézve
ahelyett, hogy összetörtél volna a sok teher súlya alatt?
Anyukám nagyon keménynek nevelt.
Mikor nem alakulnak jól a dolgok,
össze kell szedned magad, és megoldani.
- Kész. - Te jó ég, ölelj meg!
Hiányoztál!
Kemény vagy.
- Később találkozunk. - Sziasztok!
- Szia! - Szia, anyu!
Szia, kicsim!
Milyen volt az út?
Esett, kicsit havazott is.
Az alagút után mindig nagyon ködös.
Egyszer arra jöttem,
és alig lehetett látni valamit.
Hogy ment a mérlegelés? Jól nézel ki.
Nem tűntem kimerültnek, ugye?
- Láttad? - Nem láttam.
Ötvenhét.
- Szuper! - Hivatalos súlya...
Most jó a kapcsolatom anyuval.
Már könnyebb megérteni sok mindent,
és az okokat, amiért úgy viselkedett.
Gyerekként nem tudjuk, mennyire nehéz az élet.
Szeretem, mert tudom, hogy csak a legjobbat akarta nekem.
Sok mindent feláldozott értem, miközben nehéz időket élt meg.
Valószínűleg egyedül érezte magát közben.
Hálás vagyok érte.
Mivel fiatalon lettek gyerekeim, azt akartam, hogy sikeresek legyenek,
mert be akartam bizonyítani, hogy az én gyerekeim is azok lehetnek.
De nem voltak meg a szülőséghez szükséges képességeim.
Fiatalon másoktól vársz útmutatást.
Szerintem azért gyakorolt rám nyomást,
hogy ne kövessem el ugyanazokat a hibákat,
és hogy jobb életem legyen, mint amilyennek a sajátját gondolta.
Elmesélte, amikor egyszer az autójában kutatott
aprópénz után, mert tankolnia kellett,
hogy edzésre vihessen.
Ennyire elszántan próbált teremteni nekem
egy jobb életet.
Mindig ideges vagyok, mikor harcol.
Mindig ideges vagyok.
Nem azért, mert kételkedem a győzelmében.
Az anyukák ilyenek, gondolom. Még a kisebb sérülések is,
a szeme feletti seb vagy... Csak kisebb dolgok, azok is zavarnak.
A lányom, ezért ideges vagyok, hogy nem tudom megvédeni.
Mindig kiállok magamért.
Igaz?
Ebben jók a gyerekeim.
Igen.
Mindent megbocsátottam anyunak. Mert...
tudom, mennyire szeret. Látom, érzem.
Tudom, hogy azt kívánja, bár újracsinálhatná.
De kihozta a legtöbbet...
a lehetőségeiből.
Belépni a ketrecbe egy másik sportolóval,
aki hat-nyolc hete készül, tanulmányoz,
hogy legyőzzön téged.
Az egyik lehető legkeményebb sportban, igaz?
Sok sporttól különbözik.
Minden szem rád szegeződik. Nem csapatsport.
Esély van rá, hogy kiütnek.
Sok minden jár az ember fejében.
- Imádkozol velünk? - Persze, jövök.
Rendben. Istenem, csak...
Szeretnék megköszönni mindent, amit értünk tettél.
Hogy Tatiana mellett vagy ma. Segítsd őt, hogy használhassa
a tehetségét, amit tőled kapott,
hogy emlékezzen, honnan indult, és milyen messzire jutott.
Erősítsd meg őt a harcban, az elméjében és a szívében, Istenem!
Szeretlek, Uram, és a fiad nevében imádkozom. Ámen.
Ámen.
- Köszönöm. - Köszönjük.
Sok az érzelem, nagy a sebezhetőség,
bizonytalanság. Ezt mind meg kell fékeznie,
és Tatiana elméje az egyik legjobb az MMA mezőnyében.
A sok sérülés, a betegsége, a nyaksérülés,
mindent legyőzött, és fejben még mindig nagyon erős.
Hiába erős még mindig, ezek az érzelmek
összeroppanthatják, szóval nagyon fontos,
hogy erős legyen fejben, és ő az is.
Remek munkát végez majd pár óra múlva. Remek munkát.
Fegyelemre van szükség ahhoz, amit csinálunk.
Folyamatosan mondogatnod kell magadnak.
Mennyire akarom ezt? Milyen keményen kell dolgoznom érte?
Többször álmodom azt,
hogy a dobogó tetején állok.
Nagyon szeretném, hogy megtörténjen.
Minden tőlem telhetőt meg fogok tenni érte.
Inkább veszítsek el egy meccset, amin kockáztattam,
mint biztonsági játékkal győzzek!
Úgy érzem, egy lépéssel közelebb kerülök a célomhoz.
Megtalálom önmagam egy darabját, mielőtt a szőnyegre lépek.
Legyőzhetetlennek érzem magam.
Csak arra gondolok, hogy feladásra kényszerítsem az ellenfelemet.
MEGTÖRHETETLEN
Bumm! Ezzel kiütöd, biztosan.
Megpróbálhatjuk újra? A guillotine-t?
Igen.
Megroppant a nyakam. Érezted?
Gyerünk, bébi!
Mögötted vagyunk. Egy egész sereg.
Majdnem négy év kihagyás után
Tatiana Suarez ma este visszatér.
A rajongók világszerte látni akarják, mit nyújt a ketrecben.
Persze, ideges vagyok. Mindig ideges vagyok ilyenkor.
De nagyon hiszek benne.
Biztosan menni fog neki. De aggódom, persze.
Tatiana Suarez!
Az első harca 2019 júniusa óta. Most tér vissza.
De ne feledjük el, Suarez egész életében versenyzett.
Eltelt négy év, de az ő életében ez csak egy pillanat.
És igazi szörnyeteg,
ha birkózásról van szó. Senki sem tudott talpon maradni.
COVINA, KALIFORNIA
De La Rose jól csinálja, apró felütésekkel szórja meg.
Eddig még nem volt ilyen nehéz
Suareznek földre vinni valakit.
Ez De La Rose erejét mutatja, és a súlycsoportok
közti különbséget.
De La Rosa igazán megdolgoztatja.
Jó! Emeld fel a csípődet! Figyelj a fejedre!
Suarez felemeli a fejét, kiszabadul a szorításból.
Klasszikus Tatiana Suarez. Így nyeri meg a harcokat.
De lássuk... Montana felemelkedik.
Montana jól csinálja. Újra talpon van.
Egy kis térdelés.
Maradj mögötte!
Szép.
Az első öt perc Tatiana Suarez számára három és fél év óta.
Jön a második kör.
Vedd ki a fogvédőt, Tati!
- Oké. - Többször meg kell ütnöd.
Ugrálj kicsit, találd meg a helyedet!
Cselezz, mozgasd a fejedet, oké?
- Dominic, hosszú idő... - Harc!
...után tér vissza sérülés miatt,
mit érez Tatiana Suarez az első öt perc után?
Nem tudom, mit érez.
Azt tudom, hogy felkészült. Látszik rajta.
De a mostani menet után már tudjuk majd.
Adj neki, Tatiana! A könyököddel!
Gyerünk! Vidd le!
Suarez nagyon erős.
Eddig jól csinálja.
De lesodorják.
Megcsinálod, Tatiana! Tartsd lent!
Klasszikus mozdulat.
- Nyomd vissza! - De La Rosa beindulhat.
Nem, lerántja.
Szép fogás.
Nagyon is, Dom.
Megpróbálja a guillotine-t. Leül...
Meg is van.
- Keménynek tűnik. - Lehúzza.
Tartsd meg, Tatiana!
Kissé grimaszol.
Suareznek jobban az oldalára kell dőlnie.
De La Rosa szabadon is hagyja.
De kiszabadulhat, jól csinálja!
Fel fogja adni!
- Ott is van. - Így kell csinálni!
Tatiana Suarez. Micsoda visszatérés!
Győzelem a második menetben.
- Guillotine, ez az! - Veretlen...
Ez az!
Kurvára visszatértem! Visszatértem!
Nagyot kockáztatott a guillotine-nal.
Feladta előnyös pozícióját.
Alap birkózás, előrehúzás, fejszorítás.
Aztán alap jiujitsu, teljes test.
Végül az áll alá, és mindent bele.
És a győztes, miután ellenfele a guillotine-fojtás miatt feladta,
Tatiana Suarez!
Tatiana, milyen érzés? Négy évig voltál távol a ketrectől.
Istenem, olyan boldog vagyok.
Régóta álmodoztam róla,
mert nem tudtam harcolni.
Nehéz, ha nem csinálhatjuk azt, amit a legjobban szeretünk,
és tudom, milyen elveszíteni egy álmot.
Nem akartam még egyet elveszíteni, szóval most...
Nagyon boldog vagyok, hogy megmutathatom mindenkinek,
aki nehézségekkel küzd,
hogy tartson ki, mert a végén rendben lesz.
Az optimizmust, amit legbelül érzek, anyukám tanította nekem,
mert tudta,
- hogy kemény életem lesz. - Ez az, anyu!
- Egyedül nevelt minket.
Férfiak dominálták a sportot,
és mindig azt mondták, nincs ott helyem.
De itt vagyok. És itt a helyem.
Gratulálok a nagy visszatéréshez. Hölgyeim és uraim, Tatiana Suarez!
Magabiztos az UFC bajnoki címét illetően.
Nehéz vitába szállni ezzel.
Nem sok sportoló tért vissza
Tatiana Suarezhez hasonló helyzetből.
És ha valaki így tér vissza,
miután mindenki azt mondja, hogy lehetetlen,
hogy nem vagy olyan jó, mint a többiek,
és mégis megcsinálja, utána nehéz lesz megállítani.
Mikor elkaptad, azt gondoltam, el ne engedd!
Tudtam, hogy megvan.
Gyakoroltad, mielőtt kimentél volna.
Csak még egyet akartál csinálni.
- Ugrottál, és megcsináltad. - A bátyám hív. Mi a helyzet?
Hogy érzed magad?
Nagyon jól. Izgatott vagyok. Nagyon izgatott. Bárcsak itt volnál!
Gratulálok!
Be is jelentem az 50 lepedőt.
Kösz, haver.
Kaptam még 50 000 dollárt.
Mondták, hogy bónuszt kapsz.
Nem tudom, miért adják.
Ha nagyon jó vagy, bónuszt adnak a teljesítményért.
Ha a másik feladja, bónuszt kapsz?
- Vagy kiütésnél. - Igen.
Vagy ha tiéd az est mérkőzése, amikor
szétverik egymást. Az nem kell.
Gyerünk!
- Kibaszott kemény vagy. - Köszönöm.
Szükségem volt erre magamért, a családomért,
mindenkiért, aki hitt bennem, és nem adta fel.
Visszatértem. Nagyon boldog vagyok.
Mikor ránézek, még babaként látom, miután megszültem,
és a szemébe néztem,
és láttam, hogy különleges.
Annyi mindent álmodtam meg neki.
Egyik sem a birkózás vagy harc volt.
De az, hogy jó élete legyen.
Hogy amit csak akar az életben, megkapja.
Rohadt kemény dolgok történtek vele.
De nem tört meg.
Ez még csak a kezdet.
És nem is fog megtörni.
Úgy gondolom, erre valók a kihívások.
Hogy jobbá tegyenek.
Hálás vagyok minden nehézségért, amivel szembe kellett néznem.
Segített jobb emberré és jobb sportolóvá válnom.
Ez az örökségem része.
Nem a győzelmek a fontosak számomra.
A fontos, hogy bátorítsak másokat, hogy küzdjenek az álmaikért.
Hogy tartsanak ki a nehéz időkben.
A feliratot fordította: Berényi Lilla